id en en en en id en en fr ms ca id en en en id en en fr ms ca id id id id id ms id id ar id ms id ms id ms id id ms id id id id ms ms id id ms ms ms id en en de en en nl en en en ms ms en en id en id en ms fr en id id en en en id ms ms id en eo en id ms ms en ms en id en it en id id ms ms ms en en en id en id id en en en fa en en en en en en es en en ms en fr en en en en en id en en
Aidiladha: Kisah Cinta Terhangat Lagi Tertinggi – Saifulislam.Com
Thursday , September 1 2022
Ibrahim ‘alayhi al-Salaam menginginkan seorang anak.
Keinginan yang pasti luar biasa, kerana menginginkannya pada usia diri dan isteri yang sudah lanjut umur, dan memintanya ketika mana baginda adalah KHALIL Allah.
Dan tidak ada yang lebih baik agamanya daripada orang yang menyerahkan dirinya kepada Allah (dengan ikhlas), sedang ia berusaha mengerjakan kebaikan, dan ia pula mengikut agama Nabi Ibrahim yang lurus (yang tetap di atas dasar tauhid); dan (kerana itulah) Allah menjadikan Nabi Ibrahim kesayangan (KHALIL)Nya. [Al-Nisaa’ 4:125]
Khalil bukan kekasih biasa. Khalil adalah kekasih yang berkasih dengan kasih yang sangat istimewa. Ia bukan HUBB atau MAHABBAH, ia adalah KHULLAH. Cinta eksklusif yang tidak dikongsi.
Seperti junjungan mulia kita Nabi Muhammad sallallaahu alayhi wa sallam. Baginda juga adalah KHALIL Allah.
ولو كنت متخذا من أهل الأرض خليلا لاتخذت أبا بكر خليلا ، ولكن صاحبكم خليل الرحمن
“Seandainya aku ingin mengambil penduduk bumi ini sebagai kekasihku, nescaya aku akan mengambil Abu Bakar sebagai kekasihku (khalil), akan tetamu sahabatmu ini (yakni diriku) adalah kekasih Allah yang Rahman (Khalil al-Rahman)” [Hadith riwayat Muslim]
Seorang Khalil tidak berkongsi KHULLAH (cinta tertinggi) dengan sesiapa. Justeru kehadiran Ismail alayhi al-Salaam sebagai anak yang diminta dan dihajat, kasih Ibrahim kepada anak ini mengundang ujian. Apakah kasih Ibrahim kepada Ismail, telah menjejaskan kasihnya kepada Allah?
Justeru datang perintah menyembelih.
Perintah yang menguji sistem nilai, keutamaan dan pengorbanan.
“Maka ketika anaknya itu sampai (ke peringkat umur yang membolehkan dia) berusaha bersama-sama dengannya, Nabi Ibrahim berkata: “Wahai anak kesayanganku! Sesungguhnya aku melihat dalam mimpi bahawa aku akan menyembelihmu; maka fikirkanlah apa pendapatmu?“. Anaknya menjawab: “Wahai ayah, jalankanlah apa yang diperintahkan kepadamu; Insya Allah, ayah akan mendapati daku dari orang-orang yang sabar” [Al-Saffat 37: 102]
Kisah Ibrahim sinonim dengan pengorbanan.
Namun sebelum pengorbanan, ujiannya adalah pada keutamaan.
Melafazkan kesaksian Laa Ilaaha Illallaah bererti meletakkan Allah sebagai keutamaan tertinggi kehidupan. Di dalam bahasa cinta, ia disebut sebagai KHALIL dan KHULLAH. Kedudukan istimewa berkaitan hubungan Ibrahim dengan Allah, demikian juga Muhammad sallallaahu ‘alayhi wa sallam.
Ibrahim sangat mencintai Ismail. Cinta yang tinggi, cinta yang mendalam.
Tetapi tekad Ibrahim melaksanakan perintah Allah untuk cintanya dikorban, membuktikan Ibrahim telah dan terus mencintai Allah, mengatasi segala-galanya, hatta Ismail, si anak, buah hati pengarang jiwa. Dan kejernihan serta ketulenan cinta Ibrahim kepada ALLAH itulah, yang menjadikan kasih Ibrahim kepada Ismail agung sebagai kasih seorang bapa kepada anak yang diabadikan dalam ibadah korban.
Simbol cinta tinggi bukan antara kekasih dengan kekasih, jauh sekali antara Laila dan Majnun atau Uda dan Diri. Cinta tertinggi adalah cinta seorang bapa kepada anak, kerana cintanya berhubung dengan tanggungjawab, amanah, keutamaan, pengorbanan, jauh daripada sekadar naluri emosi dan keinginan.
Dan segalanya, selepas cinta kepada Allah kekal tertinggi, tiada kompromi.
Kisah Ibrahim dan Ibadah Korban menginsafkan kita tentang keutamaan hidup ini. Mengungkapkan kesaksian bahawa “AKU BERIMAN DENGAN ALLAH” malah “AKU MENCINTAI ALLAH” bukan kesaksian sebarangan.
Andai Allah keutamaan tertinggi hidup ini, apakah ada yang lebih penting daripada apa yang Allah pentingkan? Apakah ada kerunsingan pada memikirkan perkara yang tiada dalam kepentingan-Nya?
Cinta membentuk nilai dan keutamaan.
Dalam sebuah hidup bernama PERJUANGAN.
Tags aidiladha ibrahim ismail khalil khullah korban rasulullah
Previous Filem The Thinning: Menentukan Hidup Mati Dengan Keputusan Peperiksaan
Next Schadenfreude: Menikmati Paparan Tragedi
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
25/10/2012 at 12:00 PM
Assalamualaikum ustaz. Begitu tertarik dengan kisah ini, ibrah dan hikmah disebalik sejarah Ibrahim dan Ismail, saya tertarik untuk menimbulkan suatu persepsi. Samada ia boleh diterima ataupun tidak, saya berharap ustaz ada jawapan yang ringkas dan signifikan tersendiri.
Di dalam satu babak filem My Name Is Khan, ketika Khan berhenti di sebuah masjid, sekumpulan jemaah di masjid yang sedang bercakap-cakap tentang jihad didengari oleh Khan. Salah satu ucapan salah seolah dari jemaah itu ialah berkenaan dengan perngorbanan dan beliau mengambil dalil pengorbanan Ibrahim untuk mengorbankan Ismail, atas arahan Allah. Maka, katanya, kita perlu berkorban walaupun terpaksa melepaskan yang tersayang.
Khan yang duduk di suatu sudut, bangun dan menerpa mereka, dia tidak setuju dengan ucapan itu lalu berkata, “Tidak, Ibrahim langsung tiada rasa ragu dan terpaksa untuk mengorbankan Ismail, tetapi Ibrahim yakin ia hanya ujian untuk dilihat umatnya. Ibrahim begitu yakin yang Allah tidak akan berbuat begitu dan akan menggantikan dengan sesuatu ketentuan yang lain, iaitu dengan hadirnya pengganti Ismail. Tragedi itu ialah ujian untuk umat yang melihat, kita yang membaca, Ibrahim yang berdakwah, dan Ismail yang patuh. Maka, ia ialah soal KEYAKINAN. Keyakinan Ibrahim Alaihissalam yang sangat tinggi kepada Allah.”
Lebih kurang begitu skripnya, saya edit untuk memudahkan faham ustaz membaca. Apa komen ustaz? Bolehkah ia dikisarkan di bawah tajuk KEYAKINAN? Kerana ustaz berbicara tentang keutamaan. Maka, ini satu lagi persepsi dalam kisah Ibrahim Alahissalam dan anaknya Ismail Alaihissalam.
25/10/2012 at 9:18 PM
Manifestasi cinta yang utuh dari seorang hamba kepada Pencipta.
Ringkas tapi padat. Jzk Khair Ustaz.
25/09/2015 at 4:09 PM
Tahukah diri ini atau sedar ketika bertindak sedang diuji atau bertindak kerana perintah Allah ? Apakah respon kita adalah ‘ini ujian’ umpama kita poting bawang sperti seorg menangis, atau ujian ini kita layan seperti ubat pahit yg macam nak tak nak telan sebab terpaksa terima. Selama hidup ini kita terima ke ujian Allah kerna perintahNya atau terpaksa terima. Kadang2 manusia konon2 dalam ujian tp masih berpura2 dan berlakon di depan Allah, ini kan kehidupan kenapa mesti hipokrit?. Adakah kita layan Allah seperti ‘pengawas exam’ ? Istighfar…Allah allah…Allah…
17/10/2015 at 11:25 PM
Cinta membentuk nilai dan keutamaan.
Dalam sebuah hidup bernama PERJUANGAN.
02/09/2017 at 5:20 AM
Pingback: Aidiladha : Suatu pengorbanan | iluvwarwick123
Pingback: Aidiladha : Suatu pengorbanan | I.Luv.Warwick
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved